|  |  |
| --- | --- |
| Prvi.jpg | [23. јануар 2012.] **1/12** |
|  |  |

|  |
| --- |
| **јануар 2012. године** |
| САОПШТЕЊЕ ЗА МЕДИЈЕ |

**Просјечна нето плата у децембру 815 КМ**

Највиша просјечна нето плата у подручју *Финансијско посредовање* 1 234 КМ, најнижа у подручју *Угоститељство* 568 КМ

Просјечна мјесечна нето плата запослених у Републици Српској, исплаћена у децембру 2011. године износи 815 КМ, а просјечна мјесечна бруто плата 1 343 КМ.

У 2011. години просјечна нето плата износила је 809 КМ, а просјечна бруто плата 1 326 КМ. У односу 2010. годину, просјечна нето плата порасла је номинално за 3,2%, али је реално забиљежен пад за 0,7%.

Просјечна нето плата исплаћена у децембру 2011. године у односу на новембар исте године већа је и номинално и реално за 0,3%. У односу на просјечну нето плату у 2010. години, просјечна нето плата у децембру 2011. године већа је номинално за 4,0%, а реално мања за 0,7%. У децембру 2011. године у односу на исти мјесец 2010. године просјечна нето плата номинално већа је за 2,0%, а реално мања за 1,1%.

Највиша просјечна нето плата у децембру 2011. године, посматрано по подручјима дјелатности, исплаћена је у подручју *Финансијско посредовање* и износи 1 234 КМ, а најнижа у подручју *Угоститељство* 568 КМ.

У децембру 2011. године, у односу на новембар 2011. године, највећи номинални раст нето плате забиљежен је у подручјима *Рибарство* за 3,2%, *Угоститељство* за 2,8%и *Образовање* за 2,8%,док је номинално нижа плата у подручјима *Пословање некретнинама, изнајмљивање и пословне дјелатности* за 3,2%, *Саобраћај, складиштење и комуникације* за 1,4% *и Трговина на велико и трговина на мало, оправка моторних возила, мотоцикала и предмета за личну употребу и домаћинство* за 0,8%.

 KM

2011.

2010.

 Графикон 1. Просјечнe нето платe запослених по мјесецима

**Годишња инфлација (децембар 2011/децембар 2010.) 3,2%**

Мјесечна инфлација у децембру 2011. године 0,0%

Просјечан годишњи раст (I-XII 2011/I-XII 2010.) 3,9%

Цијене производа и услуга, које се користе за личну потрошњу у Републици Српској, мјерене индексом потрошачких цијена, у децембру 2011. године у односу на новембар 2011. године, у просјеку су остале непромијењене.

Раст је забиљежен једино у одјељку *Храна и безалкохолна пића за* 0,2%, а пад цијена у децембру забиљежен је у одјељцима *Превоз* за 0,5%, *Одјећа и обућа* за 0,1% *и Становање за* 0,1%.

Група *Храна* у оквиру одјељка *Храна и безалкохолна пића*  у новембру je забиљежила раст од 0,3%. Иако је већина подгрупа забиљежила пад цијена то није довело до смањења групе на укупном нивоу. Тако подгрупа *Шећер, џем, мед, чоколада* биљежи пад 1,5% због смањења цијене шећера за 4,2%, подгрупе *Хљеб и житарице* и *Уља и масноће* биљеже пад 0,9% због смањења цијена хљеба за 1,9%, риже за 0,6% и бијелог брашна за 0,5%, односно због смањења цијене јестивог уља за 1,3% и маслаца за 1,1%. Затим и подгрупа Воће биљежи пад од 0,6% због појефтињења сезонског (цитрусног) воћа, каои подгрупа *Млијеко сир и јаја* 0,2% усљед смањења цијене свјежег млијека за 0,1% и јогурта и киселог млијека за 0,2%. Највећи утицај на раст цијена у групи *Храна* имало је повећање цијена у подгрупи *Поврће* 9,0%, усљед сезонског повећања цијена поврћа, затим повећање цијена у подгрупи *Остали прехрамбени производи* за 0,6% због више цијене зачина за 2,3%, као и повећање цијена у подгрупи *Риба* за 0,3 усљед повећања цијене конзервисане и прерађене рибе за 1,4%. У групи *Безалкохолних пића* цијене су у просјеку ниже за 0,8% због ниже цијене кафе за 1,6% и чаја за 0,9%.

У одјељцима *Алкохолна пића и диуван*, *Намјештај и покућство*, *Здравство*, *Комуникације*, *Рекреација и култура*, *Образовање*, *Ресторани и хотели и Остала добра и услуге* цијене су у просијеку остале исте.

Смањење цијена у одјељку *Превоз* за 0,5% проузроковано је новогодишњим снижењима нових аутомобила, као и нижом цијеном безоловног горива.

Смањење цијена у одјељку *Одјећа и обућа* 0,1% проузроковано је сезонским снижењима одјеће и обуће, док је снижење цијена у одјељку *Становање* 0,1% проузроковано смањењем цијене огрjевног дрвета*.*

Цијене производа и услуга, који се користе за личну потрошњу у Републици Српској, у децембру 2011. године у односу на исти мјесец 2010. године, више су у просјеку за 3,2%.

Посматрано по одјељцима намјене потрошње, у децембру 2011. године у односу на децембар 2010. године, највиши раст забиљежен је код одјељка *Комуникације* за 10,1%, затим слиједе индекси одјељака: *Алкохолна пића и дуван* за 8,4%, *Превоз* за 7,4%, *Храна и безалкохолна пића* за 3,6%, *Становање* за 2,7%, *Намјештај и покућство за 1,7%*, *Ресторани и хотели* за 0,6%, *Рекрација и култура* 0,2%, *Образовање* 0,1%.Индекс одјељка *Остала добра* и *услуге* нижи је за 0,1%, индекс одјељка *Здравство* нижи је за 1,6%,док је индекс одјељка *Одјећа и обућа* нижи за 4,1%.

**Цијене произвођача индустријских производа (XII 2011/XI 2011.) у просјеку ниже 0,3%**

Цијенe произвођачa индустријских производа у децембру 2011. године у односу на новембар 2011. године у просјеку су ниже за 0,3%, а у односу на децембар 2010. године више су за 3,3%.

Посматрано по намјени потрошње, у децембру 2011. године у односу на новембар 2011. године цијене енергије у просјеку су ниже за 0,8%, цијене нетрајних производа за широку потрошњу за 0,4%, док су цијене интермедијарних производа, капиталних прозвода као и цијене трајних производа за широку потрошњу у просјеку остале на истом нивоу.

Цијене капиталних прозвода, посматрано по намјени потрошње, у децембру 2011. године у односу на децембар 2010. године, у просјеку су више за 11,1%, цијене енергије за 4,5%, цијене нетрајних производа за широку потрошњу за 3,5%, цијене интермедијарних производа за 0,9%, док су цијене трајних производа за широку потрошњу у просјеку ниже за 0,6%.

Посматрано по подручјима индустријске производње (PRODCOM), цијене подручја (Ц) вађење руда и камена, у децембру 2011. године у односу на новембар 2011. године у просјеку су ниже за 2,6%, цијене подручја (Д) прерађивачка индустрија за 0,1%, док су цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У децембру 2011. године, у односу на децембар 2010. године, цијене подручjа *Вађење руда и камена* у просјеку су више за 13,1%, цијене подручја *Прерађивачка индустрија* за 2,7% и цијене подручја *Производња и снабдијевање електричном енергијом*, *гасом и водом* за 1,2%.

**Покривеност увоза извозом (I – XII 2011.) 55,9%**

Извоз (I-XII 2011/I-XII 2010.) повећан 17,6%

У оквиру укупно остварене робне размјене Републике Српске са иностранством у децембру ове године, проценат покривености увоза извозом износио је 44,6%. У децембру 2011. године, остварен је извоз у вриједности 204 милиона КМ и увоз у вриједности од 457 милиона КМ.

У периоду јануар – децембар 2011. године остварен је извоз у вриједности од 2 милијарде 562 милионa КМ, што је за 17,6% више у односу на исти период претходне године. Увоз је, у истом периоду, износио 4 милијарде 584 милиона КМ, што је за 13,1% више у односу на исти период претходне године.

Проценат покривености увоза извозом за дванаест мјесеци 2011. године износио је 55,9%, док је спољнотрговински робни дефицит износио 2 милијарде 22 милиона КМ.

У погледу географске дистрибуције робне размјене Републикe Српскe са иностранством, у периоду јануар – децембар 2011. године, највише се извозило у Србију и то у вриједности од 477 милиона КМ, односно 18,6%, те у Италију, у вриједности од 373 милиона КМ, односно 14,5% од укупног оствареног извоза.

У истом периоду, највише се увозило из Русије и то у вриједности од милијарду и 309 милиона КМ, односно 28,6% и из Србије, у вриједности од 824 милиона КМ, односно 18,0% од укупно оствареног увоза.

Посматрано по групама производа, у периоду јануар – децембар 2011. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 377 милиона КМ, што износи 14,7% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од милијадру и 287 милиона КМ, што износи 28,1% од укупног увоза.

хиљ. КМ

2011

2010

Графикон 2. Извоз и увоз по мјесецима у хиљадама КМ

**Индекс индустријске производње (XII 2011/∅ 2010.) већи 8,2%**

Индекс запослених у индустрији (ХII 2011/∅ 2010.) мањи 4,1%

**Индустријска производња** остварена у децембру 2011. године у односу на просјечну мјесечну производњу из 2010. године већа је за 8,2%, док је у односу на претходни мјесец 2010. мања за 4,1% и у односу на исти мјесец прошле године мања за 6,7%.

Индустријска производња остварена у периоду јануар - децембар 2011. године у односу на исти период прошле године већа је за 4,7%. У истом периоду у подручју *Вађење руда и камена* забиљежена је позитивна стопа промјене од 18,2% и у подручју *Прерађивачка индустрија* позитивна стопа промјене од 3,9%, док је у подручју *Производња и снабдијевање електричном енергијом* индустријска производња остала на истом нивоу.

Посматрано по економској намјени индустријских производа у периоду јануар - децембар 2011. године у односу на исти период прошле године забиљежена је позитивна стопа промјене трајних производа од 26,6%, интермедијарних производа од 6,3%, енергије од 4,8% и нетрајних производа од 2,2%, док је код капиталних производа забиљежена негативна стопа промјене од 5,3%.

**Број запослених у индустрији** у децембру 2011. године у односу на новембар 2011. године мањи је за 0,5%.

Укупан број запослених у индустрији у периоду јануар - децембар 2011. године у поређењу са истим периодом прошле године мањи је за 2,5%, при чему је у подручју *Вађење руда и камена* остварен раст од 3,1% и у подручју - *Производња и снабдијевање електричном енергијом* раст од 0,1%, док је у подручју *Прерађивачка индустрија* забиљежен пад броја запослених од 3,6%.

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада** Биљана Глушацbiljana.glisic@rzs.rs.ba  |
| **Статистика цијена** Биљана Тешићbiljana.tesic@rzs.rs.ba Јасминка Милићjasminka.milic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** Сања Стојчевић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација  |
| Владан Сибиновић, начелник одјељења Издаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |